DHL

DHL Express Alemaniako paketa Deutsche Post enpresaren nazioarteko logistika dibisioa da. Historia Orokorra Jatorriz, 1969an Estatu Batuetan San Francisco eta Honolulu arteko karguen txartelak aldez aurretik hegazkinez burutu emateko asmoz sortu Adrian Dalsey, Larry Hillblom eta Robert Lynnz-ek sortu zuten.[argitu] Hiru sortzaileen abizenen lehenbiziko letrek ematen diote izena enpresari: DHL. Hortik aurrera, enpresaren hazkundea ikaragarria izan zen: 1970ean ekialdeko kostaldera hedatu zen, 1971an Ozeano Pazifikoan, 1974an Europako bere lehenbiziko bulegoa Londres hirian ezarri zuen, 1977an Ekialde Hurbilera hedatu eta 1978an Alemaniako lehenbiziko bulegoa ireki zuen. Aldez aurretik, 1998an enpresa honetako akzioak zituen Deutsche Post World Net enpresak 2001an akziodun nagusia bilakatu zen eta 2002an DHL enpresa bereganatu ostean bere jaun eta jabe izan zen, DHL bere logistika dibisio bihurtuz. Gaur egun DHL enpresaren egoitza nagusia Alemaniako Bonn hiriko Post Tower etxe orratzan kokatzen da. Euskal Herria DHLk 1995ean ekin zion bere logistika jarduerari Forondako aireportuan. 2017an, Gasteizko bere huba handitu egin zuen. DHLk 2019an Euskal Autonomia Erkidegoko sarea sendotzeari ekin zion. Hernanin, instalazio bat ireki zuen, jada Forondan zuen hubarekin komunikazioa errazteko. 5.000 m2-ko lursaila du, eta horietatik 3.700 m2 nabe batek betetzen ditu. Une horretan, gainera, DHL Expressek 18.844 m2-ko (6.732 m2-ko azalera eraikia) zentro operatibo bat zuen Derion (Bizkaia), DHL Parcelekin batera. DHLk azpiegitura sare handia du Hego Euskal Herrian. 2026ko ekainean, 13.000 metro2-ko instalazio baterako lehen harria jarri zuen Forondako aireportuaren kanpoaldean. 40 milioi euroko inbertsioa egin zuen horretarako, eta asmotan zerabilen Forondakoa Europako sareko nodo estrategiko bihurtzea. Kanpo estekak DHL enpresaren webgunea